text: Sønderjyske gled på isen 
  08 oktober 2014 kl. 04.47
  Spinkelt nederlag til Sønderjyskes ishockeyhold mod tyske Krefeld.
  Ishockeyspillerne fra Sønderjyske led tirsdag aften et spinkelt nederlag i holdets sidste kamp i Champions Hockey League i denne sæson.
  Hjemme i Vojens tabte Sønderjyske 4-5 til det tyske ligahold Krefeld.
  Tyskerne førte 2-0 efter første periode, men to scoringer i anden periode af Patrick Asselin og en af Thomas Spelling gjorde kampen helt lige med 3-3 inden tredje periode. Den vandt tyskerne 2-1 og kampen 5-4.
  Med i alt fire point slutter Sønderjyske på tredjepladsen i gruppespillet efter den svenske klub Skellefteå og HJK Helsinki fra Finland. /Ritzau/
  